A Balkán-háborúkat lezáró, 1913-ban aláírt bukaresti egyezmény rendelkezései a független Albániához csatolták az Epirusz részben görögök lakta, északnyugati területeit. Az 1913. december 17-ei firenzei jegyzőkönyv megerősítette a bukaresti egyezmény által megrajzolt államhatárokat. A keresztény felekezetű görögajkú lakosság egy csoportja a döntés ellen fellázadva kiáltotta ki 1914. február 28-án az Észak-epiruszi Autonóm Köztársaságot. Az új államalakulat fővárosa Gjirokastra (görögül Argirokasztron) lett, jelentősebb települései Korça (Koritsza), Tepelena (Tepeleni), Delvina (Delvino), Saranda (Ajii Szaranta), Himara (Himara) voltak. Az ideiglenes kormány elnöke Jeórjiosz Hrisztákisz-Zográfosz lett. Albánia 1916-ban a lázadókat leverte, Észak-Epiruszt pedig annektálta.